钦定古今图书集成/理学汇编/字学典/第147卷 > 《晋王羲之笔经》 > 《笔制》
## 钦定古今图书集成/理学汇编/字学典/第147卷 > 《晋王羲之笔经》 > 《笔制》

汉时诸郡献兔毫，出鸿都，惟有赵国毫中用。时人咸
言：“兔毫无优劣，管手有巧拙。”

有人以绿沈漆竹管及镂管见遗。录之多年。斯亦可
爱玩。讵必金宝雕琢。然后为宝也。

昔人或以瑠璃、象牙为笔管，丽饰则有之。然笔须轻
便，重则踬矣。

次取上毫，薄薄布柱上，令柱不见。

世传张芝、锺繇用鼠须笔，笔锋劲强，有锋芒。余未之
信。“鼠须”用未必能佳，甚难得。

岭外少兔，以鸡毛作笔，亦妙。

蜀中石鼠，毛可以为笔，其名曰：
《人须》作笔甚佳。

汉制，“天子笔，以错宝”为跗。

晋武赐张华“麟角笔管。”

制笔之法，桀者居前，毳者居后，强者为刃，要者为辅，
参之以檾，束之以管，固以漆液，泽以海藻，濡墨而试，
直中绳，勾中钩方，圆中䂓矩，终日握而不败，故曰“笔
妙。”